ועדת הכנסת, כנסת 18, פרוטוקול מספר 207, 2011-11-07 15:45

יריב לוין: שלום לכולם.

יריב לוין: על סדר-היום בקשת יושב-ראש ועדת העבודה, הרווחה והבריאות, חבר הכנסת חיים כץ, למיזוג הצעות החוק הבאות:

יריב לוין: הצעת חוק הרשות לפיתוח ירושלים (תיקון מס' 6), התשע"ב-2011, מ/624, והצעת חוק קליטת חיילים משוחררים (תיקון) (הכללת ירושלים באזור סיוע), התשע"א-2010, פ/2625, הצעת חברי הכנסת זבולון אורלב, זאב אלקין, רוברט אילטוב ואברהם מיכאלי.

יריב לוין: אני מזכיר שכל הנושא הוא יוזמתה הברוכה של סגנית השר גילה גמליאל, שמובילה כאן מהלך עם משמעויות היסטוריות.

יריב לוין: בבקשה, תציגי את הבקשה של ועדת העבודה בשמם.

גילה גמליאל: בעיקרון היו שתי הצעות.

גילה גמליאל: אנחנו החלטנו להתמקד בהצעת החוק של הרשות לפיתוח ירושלים, מכיוון שרצינו שעיר בירתנו לא תהיה כנספחת לאזורי סיוע, אלא עומדת בפני עצמה מעצם היותה עיר הבירה.

גילה גמליאל: היום בוועדה אישרנו את האיחוד של שתי ההצעות על בסיס ההחלטה של הממשלה שהובלתי, בנושא של הצעת הרשות לפיתוח ירושלים.

יריב לוין: למעשה המיזוג יאפשר את השלמת החקיקה בדרך שתכניס את ירושלים לתוך מסגרת החוק.

יריב לוין: המיזוג נדרש על-מנת להסדיר את הנושא הטכני של איפה זה בדיוק יופיע ומה מסגרת ההסדר.

יריב לוין: אני מציע שנאשר את הבקשה.

יריב לוין: מי בעד?

יריב לוין: מי נגד?

יריב לוין: הצבעה בעד – רוב נגד – אין נמנעים – אין הנושא אושר פה-אחד.

יריב לוין: 2.

יריב לוין: בקשת הממשלה על הקדמת הדיון בהצעת חוק הרשות לפיתוח ירושלים (תיקון מס' 6), התשע"ב-2011, לפני הקריאה השנייה והשלישית

יריב לוין: אנחנו עוברים לנושא השני, 2.

יריב לוין: בקשת הממשלה על הקדמת הדיון בהצעת חוק הרשות לפיתוח ירושלים (תיקון מס' 6), התשע"ב-2011, לפני הקריאה השנייה והשלישית.

גילה גמליאל: הבקשה נועדה כתוצאה מזה שהסטודנטים והסטודנטיות החלו כבר את שנת הלימודים, ומכיוון שהחוק יחול עליהם רטרואקטיבית רצינו לקדם את הצעת החוק.

יריב לוין: המטרה היא לסיים את העניין הזה מהר ככל האפשר.

יריב לוין: החוק הוא של גילה גמליאל.

יריב לוין: מי בעד הבקשה להקדים את הדיון לפני הקריאה השנייה והשלישית, שלא מצריכה קוורום בניגוד לבקשה לפני הקריאה הראשונה?

יריב לוין: מי נגד?

יריב לוין: הצבעה בעד – רוב נגד – אין נמנעים – אין פה-אחד.

יריב לוין: אין מתנגדים ואין נמנעים.

יריב לוין: הבקשה אושרה.

יריב לוין: תודה רבה.

יריב לוין: הישיבה נעולה.